È 'u prime figghie de 'na famigghie d'a borghesije melanése. L'attáne, Luigi Berlusconi, jéve fadiatore a' Banghe Rasini, addò ha fadiate 'nzigne a 'ddevennà procuratore generale. Doppe ca l'attanese 'nzuroje Rosa Bossi (ex secretarie d'u gruppe Pirelli) nascibbe Silvio, Maria Andoniètte ind'ô 1943 e Ppaole ind'ô 1949, pure jidde 'mbrendetore.

'U Regne d'u Bèlgie (abbreviazione ausate jndr'ô lèngagge comune: ""Bèlge""; denominazione jndr'â lle lènghe ufficiale: ""Koninkrijk België"" jndr'ô olannese, ""Royaume de Belgique"" jndr'ô frangese, ""Königreich Belgien"" jndr'ô tedesche) jè une State membre de ll'Aunìone Europèe acchijate jndr'â ll'Europe occidendale. Confine a nord cu lle Pajèsere Vasce, a est c'a Germanie e c'u Lussemburghe, a sud e sud-ovest c'a Frange e a nord-ovest se affacce sus a 'u Mare d'u Nord.

'U Castelle Aragonese o Castel Sand'Angele, occupe cu 'a chianda quadrangolare soje e 'u vaste cortile cendrale sue, l'estreme anghele de l'isola sus addò nasce 'u borghe andiche d'a cetate. 'U prime nucleo d'u castelle risale a 'u 916, quanne le Bizandine avviarene 'a costruzione d'a ""Rocca"" a protezione de l'attacche de le Saracene e d'a Repubbleche de Venezia. Sta prima fortificazione ere fatte da torre ierte e strette, da le quale se combatteve cu lange, frecce, petre e uegghie asckuande. Jndr'à 'u 1481 avenìe realizzate 'nu prime canale navigabbele, cchiù stritte e cu sponde irregolare, pe conzendì 'u passagge de 'mbarcaziune piccenne e migliorà 'a defendibbeletà d'u castelle.

'U soje jume cchiù 'mbortande ète 'u río Bogotá, ca da 'nu picche de timbe presènde 'u levèlle de 'nguinamènde cchiù ìrte d'u munne. Otre jume 'mbortande sonde 'u Fucha ed 'u Salitre le quale sonde affluènde d'u Río Bogotá.

Ttrede 'mbortande esposiziune le onne state dedicate jndr'à 'u 1938 a New York, l'anne successive a Parigge e jndr'à 'u 1953, 'n'anne apprime ca more, a Cetate d'u Messiche. Jndr'à case sohe de Coyoacán, 'A ""Casa Azul"", nasce osce a die 'u Musèe Frida Kahlo.

'U monde jè chiamate Chomolangma (mamme de l'universe) jndr'ô tibetane e Qomolangma (珠穆朗瑪峰 pinyin: Zhūmùlǎngmǎ Fēng) jndr'ô cenise. 'U nome nepalese jè Sagaramāthā (सगरमाथा, jndr'ô Sanscrite ""dije d'u cièle""), ccrejète d'ô storeche nepalese Baburam Acharya e ausate ufficialmènde da 'u guverne d'u Nepal a ll'inizie de le anne sessande. Jndr'ô 1852 avène chiamate ""Cime XV"".

'A riserve se estenne pe 1.501 ettare e combrende pure le comune de Cstellaneta, Ginosa e Palasciane. Jndr'à riserve avène tutelate 'u vosche costiere furmate da 'na pinete de pine d'Aleppo. 'U nome ""stornara"" derive da 'nu sacche de storne de acidde ca migrescene duranne 'u 'nvirne.

Le cattoleche sonde 'a maggioranze (45%); ce stonne pure otre Crestiáne (Protestande - 35%, pè 'a maggioranze Avvendiste, e Kimbanguiste) e pure le Animiste (20%).